1. ΝΟΜΟΣ ΦΜ΄ της 11/15 Νοεμ. 1875 (ΦΕΚ 59) Περί του μη διορισμού δημοσίων υπαλλήλων εις τας επαρχίας, εξ ων κατάγονται ούτοι ή εξασκούσι τα πολιτικά αυτών δικαιώματα ή εξήσκησαν ταύτα κατά τα τρία προηγούμενα έτη ή έλαβον σύζυγον. Άρθρ.1.-Απαγορεύεται να διορισθή τις, ή να διατελή δημόσιος υπάλληλος εις τας κάτωθι σημειουμένας θέσεις εν τη επαρχία, εξ ης κατάγεται, ή εν η εξασκεί ή εξήσκησε κατά τα αμέσως προηγούμενα τρία έτη του διορισμού του, τα πολιτικά αυτού δικαιώματα ή εξ ης έλαβε σύζυγον, ήτοι: α)Των προέδρων των πρωτοδικών, των πρωτοδικών, των παρ’ αυτοίς εισαγγελέων, αντεισαγγελέων και γραμματέων. β)Των Ειρηνοδικών. γ)Των διοικητών και υποδιοικητών των ταγμάτων, φρουράρχων, διοικητών μονίμων ή προσωρινών σταθμών, μεταβατικών αποσπασμάτων, ή αποσπασμάτων κατά τας εκλογάς, διοικητών μοιραρχιών και υπομοιραρχιών και λοιπών αξιωματικών της χωροφυλακής, διευθυντών του μηχανικού και των παρ’ αυτοίς αξιωματικών. Εν περιπτώσει εκλογών, η απαγόρευσις αύτη επεκτείνεται και επί των Υπαξιωματικών. «Η διάταξις του εδαφίου τούτου δεν ισχύει. 1)Εν τη φρουρά Αθηνών. 2)Εν ωρισμένω νομώ του Κράτους εν περιπτώσει συγκεντρώσεως στρατευμάτων εν αυτώ προς άσκησιν ή δι’ οιονδήποτε άλλον λόγον. 3)Καθ’ όλον το Κράτος εν ώρα πολέμου, επιστρατεύσεως ή διαταράξεως της δημοσίας τάξεως». Το εντός « »εδάφιον αντικατεστάθη ως άνω υπό του Νόμ. ΑΥΚΗ΄/1887 (ΦΕΚ 114). δ)Των Λιμεναρχών, Υπολιμεναρχών και Επιστατών Λιμένος. ε-ς)(Κατηργήθησαν δια των άρθρ. 56 και 227 του Δημοσιοϋπαλληλικού Κώδικος, τόμ. 2Α σελ. 251).  (Αντί της σελ. 91) Σελ. 91(α) 356Α-161 Αξιωματικοί και Υπαξιωματικοί Λ.Σ. 20.Γ.α.1 Άρθρ.2.-Ως προς τους δικαστικούς και διοικητικούς υπαλλήλους και τους μοιράρχους, περιλαμβάνονται εις την απαγόρευσιν όλαι αι επαρχίαι, εις τας οποίας επεκτείνεται η δικαιοδοσία των. Άρθρ.3.-(Μεταβατική διάταξις) Άρθρ.4.-(Κατηργήθη δια των άρθρ. 56 και 227 του Δημοσιοϋπαλληλικού Κώδικος). 